de hu hu hu hu hu hu hu hu hu hu de hu hu hu hu de de hu hu hu hu hu hu hu hu oc hu hy hu en hu hu hu hu hu fr hu eu hu hu hu de hu sv hu hu hu hu hu hu hu hu hu hu hu en de en hu en hu hu hu hu hu hu hu hu hu hu hu hu hu hu hu de hu de hu hu hu de hu hu hu hu hu hu hu hu hu hu hu
Sankt Veit an der Gölsen – Wikipédia
Sankt Veit an der Gölsen
é. sz. 48° 02′, k. h. 15° 40′48.033333333333, 15.666666666667Koordináták: é. sz. 48° 02′, k. h. 15° 40′48.033333333333, 15.666666666667
Sankt Veit an der Gölsen weboldala
A Wikimédia Commons tartalmaz Sankt Veit an der Gölsen témájú médiaállományokat.
Sankt Veit an der Gölsen a Lilienfeldi járásban
A schwarzenbachi Szt Péter- és Pál-plébániatemplom
Sankt Veit an der Gölsen a tartomány Mostviertel régiójában fekszik a Gutensteini-Alpok és a Bécsi-erdő között, a Gölsen folyó mentén. Területének 56%-a erdő. Az önkormányzat 14 településrészt és falut egyesít: Außer-Wiesenbach (273 lakos 2019-ben), Inner-Wiesenbach (28), Kerschenbach (191), Kropfsdorf (158), Maierhöfen bzw. Mayerhöfen (77), Obergegend (121), Pfenningbach (69), Rainfeld (802), St. Veit an der Gölsen (747), Schwarzenbach an der Gölsen (393), Steinwandleiten (506), Traisenort (89), Wiesenfeld (401) és Wobach (59).
A környező önkormányzatok: keletre Rohrbach an der Gölsen, délkeletre Hainfeld és Kleinzell, délnyugatra Lilienfeld, nyugatra Traisen és Eschenau, északnyugatra Wilhelmsburg, északra Pyhra és Michelbach.
Sankt Veit templomát II. Ottokár stájer őrgróf alapította és a falu a templom körül jött létre fokozatosan. Ebben az időben a Gölsen völgye a stájer őrgrófsághoz tartozott, mert II. Lipót osztrák őrgróf ezt adta hozományul lányának, Elisabethnek, aki II. Ottokárhoz ment feleségül. Ottokár csatlósainak, a Hohenstaff, Altenburger és Hohenberger nemzetségeknek adta Hainfeldet és St. Veitet. Az új birtokosak telepeseket hozattak és kiirtatták az erdőt a mezőgazdaság számára. Friedrich von Hohenstaff 1100 körül építtette Staffburg várát, ebben lakott a Hohenstaff család 1202-ig, amikor a birtok a lilienfeldi apátsághoz került. 1192-ben IV. Ottokár örökös nélkül halt meg és Stájerország (vele a Gölsen-völgy) Ausztriához került.
A törökök Bécs 1529-es és 1683-as ostromakor, valamint Kőszeg ostromakor feldúlták a vidéket. 1588-ban St. Veit már mezővárosi jogokkal rendelkezett. 1679/80-ban pestisjárvány áldozatokat a település lakói közül.
A vasút 1877-ben érte el St. Veit-et, a Südwestbahn kiépülésével. A második világháború végén, 1945 április 18 és május 8 között a mezőváros hetekre a frontvonalba került.
A Sankt Veit an der Gölsen-i önkormányzat területén 2019 januárjában 3914 fő élt. A lakosságszám 1981 óta gyarapodó tendenciát mutat. 2017-ben a helybeliek 93,4%-a volt osztrák állampolgár; a külföldiek közül 1,1% a régi (2004 előtti), 2,2% az új EU-tagállamokból érkezett. 1,3% a volt Jugoszlávia (Szlovénia és Horvátország nélkül) vagy Törökország, 2% egyéb országok polgára volt. 2001-ben a lakosok 81,4%-a római katolikusnak, 3,8% evangélikusnak, 1,5% mohamedánnak, 11,5% pedig felekezeten kívülinek vallotta magát. Ugyanekkor 7 magyar élt a mezővárosban; a legnagyobb nemzetiségi csoportot a német (96,5%) mellett a törökök alkották 1,3%-kal.
a schwarzenbachi Szt Péter- és Pál-plébániatemplom
A település honlapja Archiválva 2021. április 25-i dátummal a Wayback Machine-ben
31412 – St. Veit an der Gölsen Statistik Austria
↑ Einwohnerzahl 1.1.2018 nach Gemeinden mit Status, Gebietsstand 1.1.2018. Osztrák Statisztikai Hivatal. (Hozzáférés: 2019. március 9.)
Ez a szócikk részben vagy egészben a Sankt Veit an der Gölsen című német Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Földrajzportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Sankt_Veit_an_der_Gölsen&oldid=24593677”
Utoljára szerkesztve 2022. január 17., 21:45-kor
A lap utolsó módosítása: 2022. január 17., 21:45
A lap szövege CC BY-SA 3.0 alatt érhető el, ha nincs külön jelölve.